RCL อวดผลงานปี 63 พลิกกำไร 1.74 พันล. รับรายได้พุ่ง-ต้นทุนลด แจกปันผล 0.50 บ. XD 24 มี.ค.
RCL อวดผลงานปี 63 พลิกกำไร 1.74 พันล. จากปีก่อนขาดทุน 492 ลบ. รับรายได้พุ่ง-ต้นทุนลด แจกปันผล 0.50 บ. XD 24 มี.ค.
25 ก.พ. 2564

บริษัท อาร์ ซี แอล จำกัด (มหาชน) หรือ RCL รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 พลิกมีกำไร เนื่องจากตลอดทั้งปี 2563 นั้น อัตราค่าระวางเรือแสดงแนวโน้มดีขึ้นอย่างต่อเนื่องตั้งแต่ไตรมาสที่ 3 ทำให้รายได้จากการเดินเรือต่อตู้สูงกว่าปี 2562 ร้อยละ 11 และสร้างรายได้จากการเดินเรือเพิ่มขึ้นร้อยละ 4 เป็นจำนวน 17.2 พันล้านบาทในปี 2563 อีกทั้งต้นทุนการเดินเรือลดลงร้อยละ 10 หรือ 1,595 ล้านบาท เป็น 14,360 ล้านบาท เมื่อเปรียบเทียบกับปี 2562 นำไปสู่ค่าใช้จ่ายรวมลดลงร้อยละ 8 และเพิ่มอัตรากำไรเกือบร้อยละ 10 เมื่อเปรียบเทียบกับปี 2562 ที่ติดลบร้อยละ 3
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 และกำไรสะสม โดยอัตราการจ่ายปันผลเป็นเงินสด 0.50 บาทต่อหุ้น วันที่ไม่ได้รับสิทธิปันผล (XD) 24 มี.ค. 2564 วันที่จ่ายปันผล 21 พ.ค. 2564